CELEX: 62007TN0154
Language: sk
Date: 2007-05-08 00:00:00
Title: Vec T-154/07: Žaloba podaná 8. mája 2007 – ThyssenKrupp Liften/Komisia Európskych spoločenstiev

7.7.2007   
            
            
               SK
            
            
               Úradný vestník Európskej únie
            
            
               C 155/35
            
         Žaloba podaná 8. mája 2007 – ThyssenKrupp Liften/Komisia Európskych spoločenstiev
   (Vec T-154/07)
   (2007/C 155/64)
   Jazyk konania: holandčina
   Účastníci konania
   
      Žalobkyňa: ThyssenKrupp Liften (Krimpen aan den IJssel, Holandsko) (v zastúpení: O. W. Brouwer a A. C. E. Stoffer, advokáti)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť sporné rozhodnutie v rozsahu, v ktorom sa týka žalobkyne,
            
         
               —
            
            
               subsidiárne, znížiť pokutu, ktorá bola solidárne uložená žalobkyni,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobkyňa napáda rozhodnutie Komisie K(2007) 512, konečné znenie vo veci COMP/E-1/38.823 – PO/Elevators and Escalators.
   Žalobkyňa svoju žalobu odôvodňuje rovnakým spôsobom, ako žalobkyňa vo veci T-144/07, ThyssenKrupp Liften Ascenseurs/Komisia.
   Okrem toho uvádza, že Komisia porušila nariadenie č. 1/2003 (1) a na ňom založené usmernenia k metóde stanovovania pokút (2), zásadu rovnosti zaobchádzania a zásadu proporcionality tým, že východiskovú sumu pokuty zvýšila o faktor pre odrádzanie vo výške 100 %. Žalobkyňa ďalej uvádza, že Komisia v rozpore s článkom 23 ods. 1 nariadenia č. 1/2003 a v rozpore s usmerneniami k metóde stanovovania pokút použila zvýšenie o 50 % kvôli opätovnému protiprávnemu konaniu rovnakého druhu.
   
      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, s. 1; Mim. vyd. 08/002, s. 205).
   
      (2)  Oznámenie Komisie – Usmernenia k metóde stanovovania pokút uložených podľa článku 15 ods. 2 nariadenia č. 17 a článku 65 ods. 5 Zmluvy o ESUO (Ú. v. ES C 9, s. 3; Mim. vyd. 08/001, s. 171).